CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53154)
  + [Valencià](/va/acuerdo/53477)






Selector de idioma

Leer

* [Español](/es/acuerdo/53654)
* [Valencià](/va/acuerdo/53900)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2024[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2024

Data d'aprovació
:   02/10/2024

Data de publicació
:   07/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53417)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53859)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53645)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2024&url=https://www.boua.ua.es/va/acuerdo/53290)

**Títol:** CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 2 d'octubre de 2024

CONVOCATÒRIA D'AJUDES PER A LA CREACIÓ DE XARXES D'INVESTIGACIÓ EN DOCÈNCIA UNIVERSITÀRIA 2024

El Programa Xarxes manifesta el compromís de la Universitat d'Alacant, des del Vicerectorat de Transformació Digital i a través de l'Institut de Ciències de l'Educació (ICE), amb la millora de la qualitat, la investigació, la innovació educativa i la promoció de bones pràctiques de docència en l'Educació Superior.

A aquest efecte, els objectius d'aquesta convocatòria se centren en:

- Afavorir un tipus de formació docent basada en l'intercanvi i la reflexió del professorat sobre la seua pròpia docència.

- Configurar grups especialitzats d'investigació en docència, eix essencial de la Universitat, que mantinguen sinergies amb la investigació i la transferència de coneixement.

- Crear, promoure i reflexionar sobre les bones pràctiques en ensenyament que contribuïsquen al desenvolupament d'entorns d'innovació educativa i formats de qualitat.

- Fomentar la col·laboració entre docents de diferents àrees, titulacions i/o universitats.

1. OBJECTE DE LA CONVOCATÒRIA

L'objecte de la convocatòria és la concessió, en règim de concurrència, d'ajudes per a la creació de Xarxes d'Investigació en Docència Universitària.

2. REQUISITS

2.1. Participants

Pot sol·licitar aquesta ajuda qualsevol grup de treball coordinat per personal docent de la Universitat d'Alacant.

Amb caràcter general, l'estructura bàsica de totes les xarxes tindrà un mínim de 5 membres i un màxim de 10, inclosa la persona que realitze les funcions de coordinació, que necessàriament serà PDI de la UA. Amb caràcter excepcional, es podrà autoritzar un nombre superior de participants en una xarxa, sempre que en la sol·licitud es motive de forma raonada.

Les xarxes estaran constituïdes principalment per personal docent i investigador i personal tècnic, de gestió i d'administració i serveis. Es podran incorporar fins a dos estudiants de la UA, si per les característiques del projecte i el desenvolupament de la investigació es considerara necessari.

En cadascuna d'aquestes xarxes podran participar fins a cinc docents externs a la UA, bé d'altres universitats, bé de cossos docents d'altres nivells educatius diferents dels universitaris, o d'organismes dedicats a la formació del professorat o l'especialització professional.

Els participants constaran en la xarxa amb el perfil que tenien en el moment en què es va sol·licitar la seua inclusió (estudiant de la UA, PDI, PAS o personal extern), fins i tot si hi haguera canvis en la seua situació al llarg de la seua durada.

Una mateixa persona només podrà actuar com a coordinadora en una xarxa vigent.

La participació està limitada a un màxim de dues xarxes per persona, entenent una dedicació del 50% en cada xarxa. Aquesta limitació s'estendrà mentre aquestes xarxes estiguen vigents.

3. MODALITATS DE PARTICIPACIÓ

Les accions de cada xarxa hauran de considerar la modalitat de docència dels ensenyaments a les quals van dirigides.

Les sol·licituds hauran d'enquadrar-se obligatòriament en alguna de les següents modalitats:

-         Propostes d'investigació en docència: S'espera que les propostes de grups d'investigació tinguen un enfocament d'investigació sòlid, basat en metodologies rigoroses que contribuïsquen a l'avanç del coneixement en el camp educatiu.

-         Projectes d'innovació docent: es podran presentar projectes d'innovació docent que cerquen introduir canvis i millores en les pràctiques pedagògiques, mètodes d'ensenyament i disseny curricular. Es valoraran les propostes que promoguen la implementació d'enfocaments pedagògics innovadors, l'ús efectiu de recursos tecnològics i metodologies actives, i que tinguen un potencial impacte positiu en l'aprenentatge dels estudiants.

-         Promoció de bones pràctiques educatives: es busca reconèixer i difondre aquelles pràctiques educatives que han demostrat ser efectives en termes de promoure un aprenentatge significatiu, la participació dels estudiants, l'adaptació a la diversitat, l'avaluació formativa i la utilització de recursos didàctics innovadors.

La Comissió de Valoració podrà readscriure a una altra modalitat qualsevol sol·licitud que no s'ajuste a la seleccionada.

4. TERMINI I PROCEDIMENT DE PRESENTACIÓ DE SOL·LICITUDS

4.1 Termini de presentació

El termini de presentació de sol·licituds serà de 15 dies hàbils comptats a partir de l'endemà de la publicació de la convocatòria en el BOUA.

Serà requisit obligatori que la planificació del desenvolupament temporal de la xarxa sol·licitada vaja referida als dos cursos acadèmics 2024-25 i 2025-26. S'aportarà un cronograma detallat amb dates, amb les fases del projecte per a cada curs acadèmic. No s'admetrà la repetició de l'activitat en cada curs acadèmic.

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, d'acord amb la legislació de procediment administratiu comú, esmene la falta o acompanye els documents preceptius amb indicació que, si així no ho fera, se la tindrà per desistida de la seua petició prèvia resolució que haurà de ser dictada en els termes previstos legalment.

4.2 Procediment de presentació de sol·licituds

Les sol·licituds es formalitzaran en UACloud emplenant el formulari disponible en <https://ice.ua.es/va/xarxes/sol-licituds.html>

5. CRITERIS D'ADJUDICACIÓ DE LES SOL·LICITUDS

Els membres de la Comissió de Valoració avaluaran les propostes presentades d'acord amb els següents criteris:

|  |  |  |
| --- | --- | --- |
| CRITERI | JUSTIFICACIÓ | PUNTUACIÓ  MÀXIMA |
| Fonamentació i justificació del projecte | Pertinència de la innovació a la qual respon el projecte.  Rellevància i impacte del tema sobre el qual es vol innovar. | 2 |
| Objectius del Projecte | Formulació coherent amb el tema i les millores que es pretenen.  Objectius assolibles i realistes.  Objectius coherents amb la convocatòria i adequats a les línies d'innovació. | 2 |
| Cronograma | Planificació temporal del projecte referida a dos cursos acadèmics 2024-25 2025-26 | 1 |
| Resultats esperats | Descripció detallada, precisa i realista dels resultats del projecte. | 1 |
| Equip del projecte | Justificació de la participació de membres de l'equip: adequació.  Rols dels seus integrants.  Diversitat de professorat de diferents titulacions, departaments i campus. | 1 |
| Potencial de creixement i transferència | Possibilitats i oportunitats del projecte i/o els seus resultats.  Projecció de transferència a altres entorns d'ensenyament-aprenentatge. | 2 |
| Pressupost | Detallat i justificat.  Adequat per al que es necesita. | 1 |

Complits els requisits establits en la convocatòria, perquè una sol·licitud siga acceptada haurà d'obtenir en la seua valoració una puntuació mínima de 6 punts.

Una vegada publicada la resolució provisional, es disposarà d'un termini de 5 dies hàbils per a al·legar i presentar els documents i justificacions que estimen pertinents.

6. ÒRGAN GESTOR

L'òrgan gestor d'aquesta convocatòria és la directora de l'Institut de Ciències de l'Educació. Les persones interessades podran realitzar consultes i peticions a aquesta unitat a través d'UACloud/SolicitudesUA/Altres Centres/Institut de Ciències de l'Educació. Consultes i peticions

7. COMISSIÓ DE VALORACIÓ

La selecció dels projectes presentats es realitzarà per una Comissió de Valoració que tindrà la següent composició:

Presidència: el vicerector de Transformació Digital

Secretaria: una gestora en cap de l'ICE

Vocals:

-        la directora de l'ICE, o persona que la substituïsca.

-        una coordinadora acadèmica de l'ICE.

-        una subdirectora de l'ICE.

-        un personal tècnic de l'ICE.

En cas necessari, es podrà sol·licitar la valoració addicional de persones avaluadores externes que emetran els corresponents informes.

8. RESOLUCIÓ, NOTIFICACIÓ I PUBLICACIÓ DELS RESULTATS

Atenent el principi de transparència recollit en la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web: https://ice.ua.es/va/xarxes/programa-xarxes-d-investigacio-en-docencia-universitaria.html,  substituint la notificació a les persones interessades i produint els mateixos efectes.

La resolució provisional de les xarxes aprovades i no aprovades es publicarà a partir del 12 de novembre. A partir de l'endemà d'aquesta publicació, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

9. GESTIÓ DE LES AJUDES. MARC LEGAL I PRESSUPOSTARI

Es podrà sol·licitar fins a un màxim de 3.500 euros per xarxa. És prioritari que la sol·licitud de la quantia per a la subvenció siga realitzada amb la màxima responsabilitat, assegurant que els fons sol·licitats es corresponguen estrictament amb les necessitats justificades del projecte i s'utilitzen de manera eficient i transparent. Les ajudes econòmiques obtingudes podran ser destinades a finançar material fungible o inventariable necessari per a l'operativitat de la xarxa, inscripció i assistència a congressos i conferències, despeses bibliogràfiques, despeses derivades d'activitats de formació imprescindibles per a l'execució del projecte i d'organització d'activitats, etc. En tot cas s'exclou el pagament de retribucions personals al personal de la Universitat d'Alacant.

El nombre d'integrants de la xarxa no es considerarà a l'hora d'assignar els fons. Els projectes aprovats es finançaran en funció de l'adequació del pressupost sol·licitat i de la disponibilitat de fons.

El pagament de les ajudes es realitzarà a partir de la publicació de la resolució definitiva de les xarxes acceptades. El primer any s'abonarà el 60% de la quantitat assignada, i el 40% restant en el següent any.

La inversió de l'ajuda concedida haurà d'ajustar-se a la distribució del pressupost que la xarxa va presentar en sol·licitar el projecte.

L'incompliment o la no justificació de les tasques i despeses per a les quals es va sol·licitar l'ajuda implicarà la devolució de l'assignació econòmica avançada i la interrupció de l'ajuda al projecte, així com qualsevol certificació derivada d'això.

A l'alumnat participant en una o diverses xarxes, se li podran reconèixer fins a quatre crèdits ECTS, d'acord amb el que es disposa en el Reglament per al reconeixement acadèmic d'activitats universitàries culturals, esportives, de representació estudiantil, solidàries i de cooperació de la Universitat d'Alacant (acord del Consell de Govern de 29 de juliol de 2021). En cap cas percebrà ajudes econòmiques.

Les persones participants d'altres universitats i/o d'altres àmbits educatius no percebran ajuda econòmica. Rebran orientació i assessorament per part de l'ICE quan així ho sol·liciten i podran intervenir en totes les activitats que s'organitzen com a membres de xarxes. Podran obtenir la certificació corresponent, en finalitzar l'edició, si la xarxa de la qual han format part ha complit tots els requisits requerits.

La gestió dels recursos econòmics es realitzarà d'acord amb les normes i procediments de gestió econòmica vigents (LOSU, Llei de Pressupostos de la Generalitat Valenciana, Llei General Pressupostària, Estatut de la Universitat d'Alacant, Bases d'Execució del Pressupost de la Universitat d'Alacant), i en tot cas la supervisió del compliment d'aquestes correspondrà a l'Oficina de Control Pressupostari.

L'ajuda assignada a cada xarxa s'ajustarà en els seus principis fonamentals al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

La dotació per a finançar aquesta convocatòria serà biennal, de 90.000 euros per a l'exercici 2025 i 60.000 euros per a l'exercici 2026, amb càrrec a dues aplicacions pressupostàries: d'una banda, l'aplicació pressupostària 83348F7945, denominada "GE-PPUA2013-2017 PA PROGRAMA DE XARXES D'INVESTIGACIÓ EN DOCÈNCIA UNIVERSITÀRIA" i consignada en el capítol 2 del pressupost de l'Institut de Ciències de l'Educació i de l'altra, l'aplicació pressupostària 27673S8655 I110 19457 PROGRAMA DE XARXES EN INVESTIGACIÓ EN DOCÈNCIA UNIVERSITÀRIA, consignada en el capítol 6 del pressupost de l'Institut de Ciències de l'Educació. Aquesta quantia es confirmarà quan es liquide la convocatòria de l'any anterior, i podria incrementar-se si es produïra un augment del crèdit disponible abans de la concessió de les ajudes.

L'execució d'aquesta dotació queda supeditada a la disponibilitat de liquiditat de la UA.

L'ajuda concedida a la xarxa s'ingressarà en una clau pressupostària del departament al qual pertanga la persona que coordine la xarxa, que es responsabilitzarà de la gestió d'aquests recursos. Només en el cas degudament justificat en el projecte, s'ingressarà en un altre centre de despesa al qual estiga adscrita la persona que exercisca com a coordinadora. Una vegada ingressada l'ajuda, no podran realitzar-se traspassos a una altra aplicació pressupostària.

El romanent no aplicat serà objecte de reintegrament al Vicerectorat concedent de l'ajuda, en el mes següent al tancament de l'edició. Els diners romanents en la clau pressupostària del departament/centre en què es va lliurar el pagament haurà de revertir a la mateixa aplicació d'origen (clave 77944X7487 o 88220I4797, centre de despesa TEU 2555).

10. JUSTIFICACIÓ I PAGAMENT

10.1 Compromisos i obligacions de les persones integrants de les xarxes aprovades.

El professorat, tant de la UA com extern, els alumnes i el PAS que s'incloga en la xarxa, quan participen en aquesta convocatòria adquireixen els següents compromisos i obligacions:

- Participar en els programes que l'ICE desenvolupe relacionats amb les xarxes, per exemple "Més Xarxes". Si alguna persona representant de la xarxa no hi participara, motivaria la seua anul·lació.

- Reunir-se periòdicament. S'aconsella elaborar actes de les reunions que permeten realitzar un seguiment del treball.

- Participar en totes les tasques de la xarxa així com en la difusió del treball desenvolupat.

- Assistir als seminaris i cursos específics programats per l'ICE que hagen sigut sol·licitats per part de la xarxa.

- En el cas de la persona que exercisca la coordinació de la xarxa, facilitar l'estat de les dades econòmiques i la justificació de les despeses.

- Elaborar la memòria final o equivalent d'acord amb l'estructura i a les característiques que així s'indiquen en les coordinacions.

La justificació del treball desenvolupat per la xarxa és imprescindible per a poder rebre la totalitat de l'ajuda sol·licitada i haurà d'estar subscrita pels integrants de la xarxa que hi hagen participat. En cas que hi haja sol·licitants inicials que no apareguen en aquesta justificació com a autor o autora, s'entendrà que no han participat o que renuncien a participar en la xarxa.

La persona que coordine la xarxa serà responsable de facilitar la documentació, emplenar els informes de seguiment intermedi i vetlar pel bon funcionament del grup de treball, així com de la comunicació amb l'ICE. Aquesta coordinadora o coordinador serà la responsable de remetre a l'ICE la justificació del treball realitzat, subscrit per tots els membres de la xarxa, i les dades econòmiques en el format i terminis que se li notifique oportunament.

L'ICE realitzarà un seguiment dels projectes seleccionats, comprometent-se a facilitar, dins de les seues possibilitats, l'assessorament pertinent.

Per a un adequat seguiment dels projectes acceptats, serà obligatòria la presentació d'informes justificatius intermedis que expliquen en quin estat es troben en els mesos de març i desembre de 2025. Aquests informes seran requerits per l'ICE dins del termini i en la forma corresponent.

L'incompliment d'aquest requisit o dels compromisos establits en aquesta convocatòria, determinarà la interrupció de l'ajuda al projecte, la devolució de la quantia facilitada i la no expedició de la certificació d'haver-hi participat.

10.2 Justificació i pagament

El coordinador o la coordinadora de la xarxa haurà de justificar el treball desenvolupat i les despeses realitzades ajustades al pressupost autoritzat emplenant el formulari que a aquest efecte s'habilitarà en la web de l'ICE.

L'acreditació de la justificació del treball realitzat pot dur-se a terme mitjançant alguna de les següents opcions:

- Almenys una publicació científica realitzada en la xarxa, que versarà sobre el projecte i el seu desenvolupament, entenent-se per publicació científica aquella no editada en publicacions divulgatives. En el cas de llibres, haurà de ser una editorial present en el Scholarly Publishers Indicators Expanded (Scholarly Publishers Indicators (SPI)) https://spi.csic.es/indicadores/prestigio-editorial/2022-clasificacion-general o equivalent; i en el cas de revistes, aquelles que tinguen algun tipus d'indexació científica. Es podran acceptar treballs complets pendents de publicació en els quals s'explique i/o justifique el treball realitzat en la xarxa.

- Projecte de transferència dels resultats de la xarxa en altres centres educatius o titulacions.

- Les propostes de modalitat "promoció de bones pràctiques educatives", hauran d'emplenar la següent [fitxa](https://ice.ua.es/va/documentos/xarxes/2024-26/proposta-de-reconeixement-com-a-bona-practica.docx.pdf). Finalitzada l'edició, totes les fitxes presentades es publicaran en un repositori resident en la pàgina web de l'ICE.

- Si no disposen de cap de les evidències esmentades anteriorment, hauran de presentar una memòria justificativa seguint l'estructura de la plantilla proporcionada per l'ICE.

En aquests documents justificatius (article, projecte, etc.) es farà constar el següent text: "El present treball ha comptat amb una ajuda del Programa de Xarxes d'investigació en docència universitària de l'Institut de Ciències de l'Educació de la Universitat d'Alacant (convocatòria 2024). Ref.: [la corresponent segons la xarxa]".

Les opcions triades hauran d'estar subscrites per la totalitat dels components de la xarxa, i el seu contingut guardarà necessària relació amb el conjunt del projecte presentat.

Qualsevol justificació presentada serà inèdita i original, i haurà de contenir el treball realitzat exclusivament pels membres de la xarxa, i no aquelles activitats desenvolupades en els centres per altres membres de la comunitat universitària.

La data límit de lliurament de la justificació final serà el 30 de juny de 2026.

11. CERTIFICACIÓ I PLA DE DIFUSIÓ DE LES INVESTIGACIONS REALITZADES

L'ICE certificarà, segons el cas, la participació i coordinació en el programa i en la respectiva xarxa. Aquesta certificació es realitzarà després del tancament de l'edició.

La certificació de la coordinació reconeixerà 140 hores, i la corresponent a la participació de la resta de membres, ho farà per 90 hores. Així mateix, L'ICE certificarà la participació corresponent en totes les activitats que organitze.

No s'emetran certificacions a persones que no consten en la memòria final de la xarxa, o la documentació de la qual no satisfaça els criteris mínims de qualitat segons el parer de la Comissió de Valoració o no s'haja lliurat en els terminis previstos.

El tancament de l'edició tindrà lloc el 30 de setembre de 2026.

S'afavorirà un procés de comunicació fluid entre les Xarxes que permeta un intercanvi de la investigació i experiències que redundarà, sens dubte, en la millora de la qualitat de la docència. Per a això, l'ICE podrà publicar informes, resums, descripcions, etc., dels treballs realitzats per les diferents xarxes.

D'altra banda, l'ICE durà a terme diferents activitats per a fomentar la difusió i transferència de coneixement generat des de la present convocatòria.

L'ICE no emetrà certificacions sobre publicacions derivades d'aquesta convocatòria.

12. PROTECCIÓ DE DADES DE CARÀCTER PERSONAL

D'acord amb el que disposa la legislació vigent en matèria de protecció de dades, es comunica que la Universitat d'Alacant tractarà les dades aportades en el formulari de sol·licitud, així com aquells continguts en la documentació que l'acompanye, amb la finalitat de registrar i gestionar acadèmicament i administrativament la participació en la convocatòria de Xarxes d'Investigació en Docència Universitària, per als cursos acadèmics 2024-2025 i 2025-2026. Les dades personals recaptades també seran tractades amb finalitats estadístiques d'avaluació de qualitat, i es podrà avaluar qualsevol aspecte referit al Programa Xarxes.

La legitimació d'aquest tractament es basa en el compliment d'una missió d'interès públic, o en l'exercici dels poders públics conferits a la Universitat d'Alacant, i en el consentiment que ha expressat en la seua sol·licitud de participació. Es comunicaran les resolucions corresponents en la pàgina web indicada en la convocatòria. No es realitzaran un altre tipus de cessions llevat que poguera existir obligació legal per a fer-ho.

Les persones participants poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica https://seuelectronica.ua.es.

Pot consultar la informació addicional i detallada sobre Protecció de dades, els seus drets i la Política de Privacitat de la Universitat d'Alacant en el següent enllaç: <https://seuelectronica.ua.es/va/privadesa.html>

13. RECURSOS LEGALS

Contra aquesta convocatòria i tots els actes administratius que se'n deriven, que esgoten la via administrativa, es podrà interposar recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, d'acord amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 38.4 de la llei Orgànica 2/2023, de 22 de març, del Sistema Universitari i 46 de la Llei 29/1998, de 13 de juliol, Reguladora de la Jurisdicció contenciosa administrativa. Potestativament es podrà interposar recurs de reposició en el termini d'un mes comptat a partir de l'endemà de la publicació de la present, davant la rectora, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà de les seues publicacions o notificacions. El recurs podrà presentar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No cap recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es dicten després d'aquest tràmit sí que seran susceptibles del recurs corresponent.

Alacant, 2 de octubre de 2024

La rectora,

P.D. (resolució rectoral de 22/12/2020),

El vicerector de Transformació Digital

Rafael Molina Carmona





[Carretera Sant Vicent del Raspeig s/n  
03221 Sant Vicent del Raspeig - Alacant  
 Tel. 97 278 8658 - Fax 84 145 7378](https://www.google.es/maps/@11.037258,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12116&trk=tyah&trkInfo=tarId%5A5130081417595%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)